സതീഷ് ആചാര്യ

കർണ്ണാടകയിലെ ഉഡുപ്പി ജില്ലയിലെ കുന്ദാപുരയിൽ നിന്നുള്ള പ്രശസ്തനായ ഇന്ത്യൻ കാർട്ടൂണിസ്റ്റാണ് സതീഷ് ആചാര്യ. അടുത്തയിടെ ഫോബ്സ് മാഗസിൻ പ്രസിദ്ധീകരിച്ച ഇന്ത്യാക്കാരായ ബുദ്ധിജീവികളിൽ ഇന്ത്യയ്ക്കു പുറത്തും ആദരണീയരായ 24 പേരുടെ പട്ടികയിൽ സതീഷ് ആചാര്യയും ഉണ്ടായിരുന്നു. 

ചെറുപ്പകാലവും വിദ്യാഭ്യാസവും 
ഔപചാരികമായിട്ടല്ലാതെ തനിയെയാണ് സതീഷ് ആചാര്യ കാർട്ടൂൺ കല അഭ്യസിച്ചത്.  http://globalnews.ca/news/1760360/in-pictures-political-cartoonists-respond-to-charlie-hebdo-attack/ തരംഗ, സുധ, തുഷാർ തുടങ്ങിയ കന്നഡ പ്രസിദ്ധീകരണങ്ങളിൽ കാർട്ടൂണുകൾ വരച്ചുകൊണ്ട് സതീഷ് ആചാര്യ പഠനകാലത്ത് പോക്കറ്റ്മണി സമ്പാദിക്കുമായിരുന്നു. http://m.newshunt.com/india/english-newspapers/udayavani-english/karavali/special--cartoonist-sathish-acharya-of-kundapur-origin-features-in-forbes-magazine_35038554/c-in-l-english-n-udayaeng-ncat-Karavali കുന്ദാപുരയിലെ ഭണ്ഡാർക്കർസ് കോളേജിൽ നിന്ന് ബികോം പാസായ സതീഷ് മാംഗളൂർ സർവകലാശാലയിൽ നിന്ന് എംബിഎ ബിരുദം നേടി.

പശ്ചാത്തലവും ആദ്യത്തെ നേട്ടവും 
എം ബി എ ബിരുദസമ്പാദനത്തിനു ശേഷം  മുംബൈയിൽ ഒരു പരസ്യകമ്പനിയിൽ അക്കൗണ്ട് എക്സിക്യൂട്ടീവ് ആയി ജോലിയിൽ ചേർന്നെങ്കിലും കാർട്ടൂൺ വരയാണ് തന്റെ മേഖല എന്ന് സതീഷ് ആചാര്യ വളരെവേഗം തിരിച്ചറിഞ്ഞു. http://themanipaljournal.com/2013/04/05/if-i-can-draw-anybody-can-draw-satish-acharya/ തുടർന്ന് കാർട്ടൂൺ മേഖലയിലേയ്ക്ക് പൂർണ്ണമായും തിരിയുകയായിരുന്നു. https://www.blogger.com/profile/00965185646264142990

മുംബൈ ആസ്ഥാനമായി പ്രസിദ്ധീകരിക്കുന്ന മിഡ് ഡേ എന്ന ഇംഗ്ലീഷ് ദിനപത്രികയിലെ കാർട്ടൂണുകളിലൂടെ സതീഷ് ആചാര്യ പ്രസിദ്ധനായി. 

 അംഗീകാരങ്ങൾ

ചാർലി ഹെബ്ദോ കൂട്ടക്കൊലയെക്കുറിച്ച് സതീഷ ആചാര്യ വരച്ച കാർട്ടൂൺ പ്രസ്തുത വിഷയത്തിൽ പ്രസിദ്ധീകരിച്ച ശക്തമായ 12 എണ്ണത്തിൽ ഒന്നായി വിലയിരുത്തപ്പെടുകയുണ്ടായി. http://www.vox.com/2015/1/7/7508387/cartoonists-respond-charlie-hebdo പ്രസ്തുത കാർട്ടൂൺ ഫ്രാൻസിലെയും ജർമനിയിലെയും നിരവധി പത്രമാധ്യമങ്ങളിലും ദി വാൾസ്റ്റ്രീറ്റ് ജർണൽ, ദി ടൈംസ്, ദി ഗാർഡിയൻ തുടങ്ങിയ മാധ്യമങ്ങളിലും പുനപ്രസിദ്ധീകരിക്കുകയുണ്ടായി. http://www.daijiworld.com/news/news_disp.asp?n_id=291225

പുസ്തകങ്ങൾ

സതീഷ് ആചാര്യ നാലു കാർട്ടൂൺ സമാഹാരങ്ങൾ പ്രസിദ്ധീകരിച്ചിട്ടുണ്ട്. ഇംഗ്ലീഷിലുള്ള മേ, ഹം, ആപ്, കന്നഡയിലെ കാർട്ടൂണിഷ്ട്, കുന്ദാപുര കന്നഡയിലെ നെഗിപുഗ്ഗി, ക്രിക്കറ്റ് കാർട്ടൂണുകളുടെ സമാഹാരമായ നോൺ സ്ട്രൈക്കർ എന്നിവയാണവ.

വർഗ്ഗം:ഇന്ത്യയിലെ കാർട്ടൂണിസ്റ്റുകൾ
വർഗ്ഗം:അപൂർണ്ണ ജീവചരിത്രങ്ങൾ